CELEX: 62005CA0276
Language: fi
Date: 2008-12-22 00:00:00
Title: Asia C-276/05: Yhteisöjen tuomioistuimen tuomio (toinen jaosto) 22.12.2008 (Oberster Gerichtshofin (Itävalta) esittämä ennakkoratkaisupyyntö) — The Wellcome Foundation Ltd v. Paranova Pharmazeutika Handels GmbH (Tavaramerkki — Farmaseuttinen tuote — Uudelleen pakkaaminen — Rinnakkaistuonti — Olennainen muutos pakkauksen ulkoasussa — Etukäteen tehtävää ilmoitusta koskeva velvollisuus)

21.2.2009   
            
            
               FI
            
            
               Euroopan unionin virallinen lehti
            
            
               C 44/2
            
         Yhteisöjen tuomioistuimen tuomio (toinen jaosto) 22.12.2008 (Oberster Gerichtshofin (Itävalta) esittämä ennakkoratkaisupyyntö) — The Wellcome Foundation Ltd v. Paranova Pharmazeutika Handels GmbH
   (Asia C-276/05) (1)
   
   (Tavaramerkki - Farmaseuttinen tuote - Uudelleen pakkaaminen - Rinnakkaistuonti - Olennainen muutos pakkauksen ulkoasussa - Etukäteen tehtävää ilmoitusta koskeva velvollisuus)
   (2009/C 44/02)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Kantaja: The Wellcome Foundation Ltd
   
      Vastaaja: Paranova Pharmazeutika Handels GmbH
   Oikeudenkäynnin kohde
   Ennakkoratkaisupyyntö — Oberster Gerichtshof — Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY (EYVL L 40, s. 1) 7 artiklan tulkinta — Rinnakkaistuonnin kohteena olevan lääkkeen uudelleenpakkaaminen — Pakkauksen ulkoasun olennainen muuttaminen — Etukäteisen ilmoitusvelvollisuuden laajuus
   Tuomiolauselma
   
               1)
            
            
               Jäsenvaltioiden tavaramerkkilainsäädännön lähentämisestä 21.12.1988 annetun direktiivin 89/104/ETY, sellaisena kuin se on muutettuna Euroopan talousalueesta 2.5.1992 tehdyllä sopimuksella, 7 artiklan 2 kohtaa on tulkittava siten, että silloin kun on osoitettu, että farmaseuttisen tuotteen uudelleen pakkaaminen uutta pakkausta käyttämällä on välttämätöntä tuotteen saattamiseksi uudelleen markkinoille tuontijäsenvaltiossa, sitä, millainen tämän pakkauksen ulkoasu on, on arvioitava vain sen edellytyksen perusteella, jonka mukaan se ei saa olla sellainen, että se voi vahingoittaa tavaramerkin ja sen haltijan mainetta.
            
         
               2)
            
            
               Direktiivin 89/104, sellaisena kuin se on muutettuna Euroopan talousalueesta 2.5.1995 tehdyllä sopimuksella, 7 artiklan 2 kohtaa on tulkittava siten, että rinnakkaistuojan on ilmoitettava tavaramerkin haltijalle tarpeelliset ja riittävät tiedot, jotta haltija voi varmistua siitä, että kyseisellä tavaramerkillä varustetun tuotteen uudelleen pakkaaminen on välttämätöntä, jotta tuote voidaan saattaa markkinoille tuontijäsenvaltiossa.
            
         
      (1)  EUVL C 217, 3.9.2005.